भारत जैसे बड़े देश में आज लोगो के जीवन में खेलों का बहुत अधिक महत्व है। खेल खेलना हमारे शरीर के लिए काफी लाभदायक होता हैं। यो तो व्यक्ति के सफलता के लिए शारीरिक, मानसिक और आत्मिक शक्तियों में से कोई भी एक शक्ति किसी से कम महत्वपूर्ण नहीं है लेकिन शारीरिक शक्ति की आवश्यकता इनमें से सबसे अधिक महत्वपूर्ण है। शारीरिक शक्ति के विकास के लिए हम कोई ना कोई शारीरिक काम किया करते है। शरीर को पूर्ण रूप से स्वस्थ, प्रसन्न और चुस्त बनाने के लिए कई प्रकार के शारीरिक कार्य किए जाते हैं। दिन भर कोई ना कोई कार्य करते रहना भी शारीरिक शक्ति के विकास के मुख्य रूप है, शरीर को पूर्ण रूप से स्वस्थ और निरोग रखने के लिए खेलकूद का महत्व बहुत अधिक है बिना खेलकूद के जीवन अधूरा रह जाता है।